กทม.ชนะคดีแผงลอยปารีส
ศาลปกครองสูงสุดให้ยกเลิกจุดขาย-จ่อจัดทางเท้าวงเวียนใหญ่,เมื่อวันที่ 15 ม.ค.58 นายวัลลภ สุวรรณดี ประธานที่ปรึกษาผู้ว่าฯ กทม. เปิดเผยว่า จากการตรวจความเรียบร้อยในการจัดระเบียบผู้ค้าบนถนนสุขุมวิท ตั้งแต่บริเวณแยกเพลินจิตไปจนถึงแยกอโศกโดย กำหนดให้ไปขายเวลากลางคืนแทนกลางวัน ซึ่ง ขณะนี้ผ่านไปแล้วกว่า 2 เดือน พบว่าผู้ค้าให้ความร่วมมือเป็นอย่างดี แต่ตั้งแต่แยกอโศกไปจนถึงแยกพระโขนงและสิ้นสุดเขตรอยต่อที่เขตบางนา พบว่ายังมีผู้ค้าหลายรายไม่ให้ความร่วมมือ โดยพบว่ายังมีสิ่งก่อสร้าง อาทิ กันสาดและท่อระบายน้ำทิ้งรุกล้ำลงมาบนทางเท้า ตนได้มอบหมายให้เขตแจ้งไปยังผู้ค้าให้ดำเนินการรื้อถอนสิ่งก่อสร้างดังกล่าวออก ภายในระยะเวลา 15 วัน ทั้งนี้ ขณะนี้ผู้ค้าบนถนน สุขุมวิทมีกว่า 400 ราย โดยเขตวัฒนามีมากที่สุด ซึ่ง กทม.ได้ขอความร่วมมือห้ามตั้งวางแผงค้าในช่วงกลางวันโดยเด็ดขาด แต่สามารถตั้งแผงขาย สินค้าในช่วงกลางคืนได้ ตั้งแต่เวลา 19.00 น. เป็นต้นไป,พร้อมกันนี้ได้สั่งการให้เจ้าหน้าที่เทศกิจ ตรวจตราความเป็นระเบียบเรียบร้อยอย่างสม่ำเสมอ อย่างไร ก็ตาม กทม.ยังคงเดินหน้าตามนโยบายจัดระเบียบบนทางเท้าเพื่อคืนความสุขให้ประชาชน โดยขณะนี้อยู่ระหว่างหารือเพื่อลงพื้นที่จัดระเบียบผู้ค้าบริเวณวงเวียนใหญ่ ในพื้นที่ฝั่งธนบุรี,วันเดียวกัน นายวิสุทธิ์ ธรรมวิริยะวงศ์ ผอ.เขตดุสิต เปิดเผยว่า ในวันที่ 16 ม.ค.นี้ นายวัลลภ สุวรรณดี ประธานที่ปรึกษาของผู้ว่าฯ กทม.จะเป็นประธานการประชุมเพื่อจัดระเบียบผู้ค้าพื้นที่ บริเวณบ้านมนังคศิลา เขตดุสิต ที่ห้องประชุมเขตราชเทวี เนื่องจากจุดดังกล่าวอยู่ระหว่างการฟ้องร้องต่อศาล หลังจากที่ กทม.ได้ดำเนินการยกเลิกเป็นจุดผ่อนผันในช่วงการจัดระเบียบผู้ค้าหาบเร่ เพื่อแก้ปัญหาผู้มีอิทธิพลเมื่อหลายปีก่อน ทำให้ผู้ค้าในจุดผ่อนผัน จำนวนหนึ่งที่ค้าขาย บริเวณหน้าบ้านมนังคศิลา จน ถึงบริเวณหน้าโรงหนังปารีส ถนนหลานหลวง ฟ้อง ร้องต่อศาลปกครอง แต่เมื่อวันที่ 9 ม.ค.58 ที่ผ่านมา ศาลปกครองสูงสุดได้มีคำสั่งให้ กทม.ชนะคดี กทม.จึงเตรียมดำเนินการจัดระเบียบผู้ค้าในจุดดังกล่าว,เนื่องจากถนนหลานหลวงและพื้นที่ใกล้เคียงเป็นเส้นทางที่ใช้ในภารกิจสำคัญต่างๆ แต่ที่ผ่านมาผู้ค้าทำการค้าขายอย่างไม่เป็นระเบียบ และมีปัญหาการเก็บค่าแผง จึงทำให้ กทม.ยกเลิกจุดดังกล่าว ทั้งนี้ หลังจากคำสั่งศาลออกมาอย่างเป็นทางการ กทม.จะเดินหน้าจัดระเบียบในจุดดังกล่าวต่อไป.
นายวัลลภ สุวรรณดี ประธานที่ปรึกษาผู้ว่าฯ กทม. เปิดเผยว่า จากการตรวจความเรียบร้อยในการจัดระเบียบผู้ค้าบนถนนสุขุมวิท ตั้งแต่บริเวณแยกเพลินจิตไปจนถึงแยกอโศกโดย กำหนดให้ไปขายเวลากลางคืนแทนกลางวัน
วัลลภ สุวรรณดี,จัดระเบียบ,ผู้ค้าบนถนน,สุขุมวิท,วางแผงค้า,พระโขนง,บางนา,วิสุทธิ์ ธรรมวิริยะวงศ์